Ramnow (BeW/SN). Při najrjeńšim wjedrje je so zawčerawšim 59 zapřahow wokoło Ramnowskeho barokoweho hrodu zhromadźiło. Mjez pohončemi bě tež tójšto serbskich mjezwočow. Tak měješe na přikład Roman Čórlich z Kanec hnydom štyri konje před wozom, Maćij Šefer z Hory bě jednopřežnje z mandźelskej a synom po puću, Krystof Šołta z Jaseńcy měješe na swojim nowym wozu hnydom črjódku muzikantow.
Po wujězdźe z hrodoweho dwora poda so cyła wulka skupina korejtow pod přikleskom publikuma na 30 kilometrow dołhu čaru. Cil bě město Biskopicy, kotrež swjeći swoje 790lětne wobstaće.
szl_Latn szl_Latn